PTTGCลงทุน5ปี1.35แสนล.
PTTGC ปูพรมลงทุนต่างประเทศ ตั้งเป้าอีก 5 ปี อีบิตดาแตะ 7.15 หมื่นล้าน ลงทุน 1.35 แสนล้าน
22 ก.พ. 2556

PTTGC ปูพรมลงทุนต่างประเทศ ตั้งเป้าอีก 5 ปี อีบิตดาแตะ 7.15 หมื่นล้าน ลงทุน 1.35 แสนล้าน 
นายอนนต์ สิริแสงทักษิณ ประธานเจ้าหน้าที่บริหาร บริษัท ปตท.โกลบอล เคมิคอล (PTTGC) เปิดเผยว่า บริษัทมีแผนขยายการลงทุนออกไปยังต่างประเทศชัดเจนมากขึ้น เพื่อสร้างฐานการผลิตใหม่ ซึ่งขณะนี้ได้ลงนามในสัญญาเบื้องต้นในการเข้าไปลงทุนใน 3 ประเทศ คือ จีน อินโดนีเซีย ที่จะเข้าไปร่วมทุนกับทางเปอร์ตามีนา รัฐวิสาหกิจในอินโดนีเซีย ซึ่งจะมีความชัดเจนภายในกลางปีนี้ ส่วนที่มาเลเซียจะเข้าไปร่วมทุนกับทางปิโตรนาส จะชัดเจนในช่วงไตรมาส 3
ด้านงบลงทุนยังไม่ชัดเจน เพราะต้องรอดูว่าจะสรุปการถือหุ้นกันอย่างไร แต่โครงการที่อินโดนีเซียจะมีมูลค่าการลงทุนประมาณ 4,5005,000 ล้านเหรียญสหรัฐ ส่วน PTTGC จะลงทุนเท่าไรขึ้นอยู่กับการเข้าไปถือหุ้น
ทั้งนี้ บริษัทตั้งงบลงทุนไว้ชัดเจนว่า ในช่วง 5 ปี จะลงทุนประมาณ 4,500 ล้านเหรียญสหรัฐ หรือ 1.35 แสนล้านบาท เฉลี่ยลงทุนปีละ 1,000 ล้านเหรียญสหรัฐ เพื่อที่จะสนับสนุนให้รายได้โตและกำไรเติบโตเฉลี่ยปีละ 56% ในช่วง 5 ปีนับจากนี้ หรือเมื่อสิ้นปี 2560 อีบิตดาของ PTTGC จะอยู่ที่ 6.327.15 หมื่นล้านบาท หรือจะโตขึ้น 1530% จากสิ้นปี 2555 อยู่ที่ 5.5 หมื่นล้านบาท และอีก 10 ปีข้างหน้า รายได้น่าจะแตะ 89 แสนล้านบาท จากสิ้นปี 2555 อยู่ที่ 5.62 แสนล้านบาท
นายอนนต์ เปิดเผยว่า ผลงานปี 2555 กำไรสุทธิ 3.4 หมื่นล้านบาท เพิ่มขึ้น 13% จากปีก่อน และบอร์ดอนุมัติการจ่ายเงินปันผลหุ้นละ 3.40 บาท
สำหรับเงินลงทุนจะมาจากผลดำเนินงานของบริษัทที่แต่ละปีจะทำได้อย่างน้อย 500 ล้านเหรียญสหรัฐ หรือ 1.5 หมื่นล้านบาท และบางส่วนจะกู้ โดยปลายปีนี้จะออกหุ้นกู้เงินเหรียญสหรัฐอีก 1,000 ล้านเหรียญสหรัฐ